Hof beslis teen Mdluli | Maroela Media
Richard Mdluli bly geskors. Foto: globalpost.com
Die Johannesburgse arbeidshof het Sondagoggend vir ŉ aansoek van die Suid-Afrikaanse Polisiediens beslis, wat vra dat die misdaadintelligensie baas, Richard Mdluli, geskors moet bly.
Mdluli se skorsing is Vrydag deur dieselfde hof opgehef, het news24.com berig. Die polisiediens se regspan was nie dié dag in die hof nie en hulle het Saterdag ŉ dringende aansoek na die hof gebring om die beslissing tersyde te stel.
Waarnemende nasionale polisiekommissaris, Nhlanhla Mkhwanazi, het generaal Mdluli verlede Sondag vir die tweede keer geskors. Mdluli word van bedrog en korrupsie aangekla. Hy het ook al ŉ aanklag van moord teen hom gehad. Hy is egter in Maart vanjaar weer aangestel maar is na klagtes van verskeie organisasies na ŉ ander departement geskuif, waarna Mkhwanazi hom weer geskors het. Jong stemme welkom by Despatch Mannekoor | News24
Jong stemme welkom by Despatch Mannekoor
Die gewilde Despatch Manne-koor reis eerskomende Sondag na die “groente mandjie” van die Oos-Kaap waar hulle op Patensie by die NGK Gamtoosvallei-gemeente gaan optree.
Die mannekoor is 18 jaar gelede deur Iloreez Goosen ge-stig en het in dié tyd by verskeie koor- en sangaande sowel as by geestelike geleenthede en selfs orreluitvoerings opgetree.
“Ons sal met graagte jonger stemme inneem. Manne wat by die koor wil aansluit is baie welkom!”
Sondag se program in die NGK Gamtoosvallei-gemeente is getitel “Van die Eerste koms tot die Wederkoms - ‘n Jesus verhaal” en dit bestaan uit gedigte sowel as sang.
“Aan die einde van die program word ’n hoorbeeld deur Gitts gedoen. Dit is heel ougat en hy is baie goed daarmee om die verhaal aan te pas by die dorp waar ons optree. Die mense sal daarvan hou om bekende plekke en name van hul omgewing ingevleg in die verhaal te hoor,” sê Griebenow.
Die Despatch Mannekoor se volgende optrede is op Graaff Reinet op 22 April. Daarna sal hulle in Aberdeen optree op 20 Mei. Hul beplan ook ’n Koffiehuiskonsert met ’n opgeruimde geestelike atmosfeer vir later die jaar.
“Ons tree graag by kerke of geestelike funksies op. Mense kan gerus van hul laat weet as hulle wil hê ons moet kom optree,” sê Griebenow.
Vir meer inligting of om die Despatch Mannekoor te boek bel Bertus Griebenow by 082 676 4487.